
GENERÁL GOLIAN
Premiéra: 8. 10. 2026
Bright Sight Pictures, Bona Idea, Slovenská televízia a rozhlas Studio 727, , Cinetech, , Česká televize, Inicio Films
Slovensko, ČR 2026 
Réžia: Juraj Štepka 

Scenár: Peter Rajčák, Juraj Štepka a Ján Gardner
Kamera: Juraj Chlpík

Hudba: : Matúš Široký
Hrajú: Ondrej Hraška, Anna Prášilová Fialová, Milan Mikulčík, Reiner Wöss, Robert Ritter, Matúš Kvietik, Juraj Bača, Adam Jančina, Leona, Ondřej Brzobohatý, Zoe Straub, Dominika Morávková, Jevgenij Libezňuk, Roman Polák a ďalší…
Píše sa rok 1944. Po desiatich rokoch neúspešných pokusov sa manželom Golianovcom konečne narodí vytúžené dieťa. Uprostred zúriacej 2. svetovej vojny a len 3 týždne predtým, ako vypukne veľké ozbrojené povstanie proti nemeckému agresorovi, ktorému má veliť práve Ján Golian. Manželia stoja pred veľkou dilemou: hrdinstvo alebo rodina? V stávke je nielen budúcnosť Slovenska, ale i budúcnosť ich syna. V krajine, ktorá je stále spojencom nacistického Nemecka, padá na plecia jedného muža hlavná zodpovednosť za priebeh udalostí, ktoré sa neskôr výrazne a zlatým písmom zapíšu do slovenských dejín ako Slovenské národné povstanie.
Brigádny generál Ján Golian bol hlavným vojenským organizátorom a prvým veliteľom 1. československej armády na Slovensku počas Slovenského národného povstania. Golian súčasne pôsobil v slovenskej armáde, no tajne pripravoval ozbrojené povstanie v spojení s exilovou vládou v Londýne. Podarilo sa mu zosynchronizovať vojenské zložky s domácim odbojom a vybudovať armádu, ktorá sa po vypuknutí povstania postavila nacistickým okupantom. Po vstupe nemeckých vojsk na Slovensko vydal 29. augusta 1944 heslo „Začnite s vysťahovaním“, čím odštartoval ozbrojený odpor proti okupačnej nemeckej armáde. Po zatlačení povstania do hôr vydali generáli Golian a Viest rozkaz na prechod na partizánsky spôsob boja. Dňa 3. novembra 1944 boli však generál Golian spolu s generálom Viestom zajatí nemeckými jednotkami. Po výsluchoch v Bratislave a Berlíne boli obaja generáli odsúdení na trest smrti a pravdepodobne v roku 1945 popravení v koncentračnom tábore Flossenbürg
Čím zaujal životný príbeh Jána Goliana režiséra a scenáristu filmu Juraja Štepku ? „Asi tým, že som si uvedomil, ako málo o ňom vlastne vieme. Generála Goliana v skutočnosti veľmi nepoznáme. Nepostavili sme mu dôstojnú sochu, nenakrútili o ňom hraný film a pritom ide o jednu z najvýznamnejších osobností našich moderných dejín. Práve to bola pre mňa a Petra Rajčáka príležitosť napísať jeho príbeh a ukázať ľuďom, že aj malý národ môže mať veľkých synov. Bol to človek, ktorý sa vedel rozhodnúť v okamihu, keď to bolo najťažšie, napriek tomu, že tušil, aké následky bude jeho rozhodnutie znamenať pre neho aj jeho rodinu. To nie je len história. To je silná ľudská dráma. A práve tá ma zaujímala najviac.“
Prístupnosť: 
nevhodné pre vekovú kategóriu maloletých do 12 rokov
Deskriptory:         násilie, strach
Žáner:
životopisný / historická dráma 
Verzia: 
slovenská
Stopáž:
133 minút
Formát:
2D DCP, zvuk 5.1
Výrobu a distribúciu filmu finančne podporil Audiovizuálny fond.
